Casa de Ajutor Reciproc a Pensionarilor Buzău

(câtva cuvinte mai ales din trecut…)

Moto: „…cunoscând istoria, eroii, tradiția, ne facem mai sociabili,

 mai altruiști, mai iubitori de om și viață” – Nicolae Iorga

Casele de Ajutor Reciproc ale Pensionarilor au luat fiinţă în România în baza prevederilor Legii asociaţiilor şi fundaţiilor nr. 21/06.02.1924, cunoscută şi sub denumirea de Legea Mârzescu.

Această lege reglementa condiţiile de înfiinţare a asociaţiilor fără scop lucrativ sau patrimonial, constituite ca persane juridice de drept privat şi a fost activă până la 30 ianuarie 2000, când a fost abrogată de O.G. 26/2000.

După cel de-al doilea război mondial, noua putere, prin Decretul nr. 204/21.11.1951 a reglementat înfiinţarea caselor de ajutor reciproc ale pensionarilor, pe criterii teritoriale, potrivit împărțirii administrative din acea vreme. Astfel, în anii care au urmat(1952-1958), au luat fiinţă în localităţile reşedinţă de raion, precum şi în cele 8 raioane ale municipiului Bucureşti, case de ajutor reciproc ale pensionarilor din sistemul asigurărilor sociale de stat, sub îndrumarea şi sprijinul comitetelor executive ale consiliilor populare de raion.

Prin Legea nr. 13/23.11.1972, intrată în vigoare la 01.03.1973, s-a lărgit baza de cuprindere în casele de ajutor ale pensionarilor şi a beneficiarilor de ajutor social, indiferent de sistemul de asigurări sociale şi pensii căruia îi aparţin. Această lege a cuprins şi prevederi referitoare la sarcina Ministerului Muncii şi Ocrotirii Sociale şi a structurilor sale din teritoriu(Direcţiile Judeţene şi ale Municipiului Bucureşti pentru Probleme de Muncă şi Ocrotire Socială) privind îndrumarea din punct de vedere metodologic de specialitate a Caselor de Ajutor ale Pensionarilor(statutul cadru, regulamente cadru de acordare a ajutoarelor nerambursabile, de acordare a împrumuturilor, verificarea dărilor de seamă financiar – contabile s.a.).

La data de 24.09.1990, în baza art. 37 din Constituţia României s-a înfiinţat prin afilierea liberă a majorităţii C.A.R.P.-urilor din ţară, Federaţia Naţională a Caselor de Ajutor Reciproc ale pensionarilor ca organ reprezentativ şi consultativ, autonom, neguvernamental, nepolitic, având ca scop apărarea intereselor acestora în raporturile cu autorităţile publice, respectarea şi acordarea drepturilor prevăzut de Constituţia şi legile ţării.

C.A.R.P.M. Buzău nu avea cum să se afilieze, pentru că nici nu era înfiinţat la acea dată, nu am găsit date când a fost înfiinţat prima casă de ajutor reciproc a pensionarilor militari şi dacă tot am ajuns la problema înfiinţărilor, înainte de 1989, nu au fost, pentru militari, decât casele de ajutor reciproc din unităţile militare.

Structuri asociative au existat în România încă din 1924, în baza legii nr. 21/1924 – legea pentru persoanele juridice – asociaţii şi fundaţii, care a fost abrogată după 76 de ani, prin intrarea în vigoare a Ordonanței de Guvern nr. 26/30.01.2000. Această ordonanță a creat o stare de emulație în rândul cadrelor militare pensionate, ceea ce a dus la inițiativele de legalizare a structurilor asociative ale pensionarilor, înființate de fapt imediat după 1990, care funcționau în principalele garnizoane pe lângă Liga Națională a Ofițerilor în Rezervă și Retragere, a cărei denumire a suferit două modificări. Prima Conferință Națională a L.N.O.R.R.(31.05.1991) a hotărât schimbarea denumirii în Uniunea Națională a Cadrelor Militare în Rezervă și în Retragere, iar Conferința Națională Extraordinară din 31.05.2007 a hotărât schimbarea denumirii în Asociația Națională a Cadrelor Militare în Rezervă și în Retragere.

Necesitatea acestor asociații ale pensionarilor militari a apărut și datorită reducerii drastice a efectivelor armatei române cu peste 70%, de la 330.000 în 1990 la 90.000, din care doar 75.000 sunt militari, ceea ce a dus la crearea unei „armate de pensionari militari” de peste 200.000 de oameni, iar la aceștia trebuie să-i adăugăm pe cei care au ieșit la pensie înainte de 1990.

Dar să vorbim doar despre C.A.R.P.M. Buzău şi despre istoria lui aşa cum este prezentată în documentele de arhivă.

Casa de Ajutor Reciproc a Pensionarilor Militari Buzău (C.A.R.P.M. Buzău) a luat fiinţă în baza Legii nr. 21 din 1924, prin sentinţa civilă în dosarul nr. 20/13.04.1994.

 A existat un comitet de iniţiativă format din domnii: Dândăreanu Ion – preşedinte, Corbuleac Ioan, Chiriac Dumitru, Angelescu Constantin şi Miu Gheorghe, care a convocat, la data de 08.03.1994, cadrele militare în rezervă și în retragere din garnizoana Buzău, în scopul înființării C.A.R.P.M. al U.N.C.M.R.R. – filiala Buzău. La această adunare au participat 92 de pensionari militari, din care 62 și-au manifestat dorința de a se înscrie în C.A.R.P.M.

Conform Ordinei de zi, pe timpul desfășurării adunării s-a prezentat proiectul de statut și s-a procedat la alegerea organelor de conducere, a comisie de cenzori, a contabilului și a casierului.

În prima ședință Consiliului de Conducere s-a efectuat numirea pe funcții a membrilor aleși de către adunarea de constituire și s-a stabilit următoarea componență:

- Consiliul de Conducere:

 - președinte – Corbuleac Ioan;

 - vicepreședinte – Birceanu Nicolae;

 - secretar – Chiriac Gheorghe;

 - contabil – Dumitrașcu Virgil;

 - casier – Sîia Petre;

 - membru – Crețu Bucur;

 - supleanți – Angelescu Constantin și Munteanu Alexandru;

- Comisia de Cenzori:

 - președinte – Miu Gheorghe;

 - membri – Nagîț Florin și Bădescu Marin;

 - supleant – Coconașu Gheorghe.

În aceeași ședință s-a aprobat proiectul de statut, proiect care a fost supus aprobării Adunări Generale a membrilor C.A.R.P.M. Buzău, Statutul fiind aprobat în unanimitate.

Datorită greutăților, inerente fiecărui început, la data de 07.06.1994 s-a convocat o nouă adunare generală în care s-au făcut câteva modificări organizatorice și de statut.

S-au făcut câteva modificări în rândul membrilor Consiliului de Conducere și a Comisiei de Cenzori. Modificările au fost necesare, în primul rând, pentru că dl. Dumitrașcu Virgil era încă militar activ și nu avea timpul necesare să-și îndeplinească atribuțiunile de contabil, iar dl. Corbuleac Ion se ocupase în mod nemijlocit de activitatea financiară.

Noua componență a membrilor, propusă și aleasă de către adunarea generală, a fost următoarea:

- Consiliul de Conducere:

 - președinte – Birceanu Nicolae;

 - vicepreședinte și secretar – Angelescu Constantin;

 - contabil – Sîia Petre;

 - casier – Corbuleac;

 - membru – Crețu Bucur;

 - supleanți – Ciomaga Gheorghe și Munteanu Alexandru;

- Comisia de Cenzori:

 - președinte – Miu Gheorghe;

 - membri – Vlase Gheorghe și Berbece Iocov.

De la înființare și până în prezent conducerea C.A.R.P.M. Buzău s-a preocupat să-şi îmbunătățească activitatea, prin actualizarea permanentă a statutului, pornind de la noile reglementări apărute în domeniu, conform articolului nr. 31 din Statutul ediţie 2013.

C.A.R.P.M. din Buzău s-a constituit pe baza liberului consimţământ, prin exercitarea dreptului de liberă asociere a pensionarilor militari şi al membrilor de familie a acestora (soţ, soţie, copii inapţi de muncă) fără limită de vârstă. Mai pot face parte din rândul membrilor C.A.R.P.M. Buzău cadrelemilitare aflate în ultimii doi ani de activitate şi care urmează să se pensioneze conform legislaţiei în vigoare (art. 1,a – ultimul aliniat din Statutul ed. 2013).

De regulă membrii C.A.R.P.M. Buzău locuiesc pe teritoriul Judeţului Buzău (mai puţin pensionarii militari din oraşul Râmnicu Sărat, care au C.A.R.P.M. constituit, ca asociaţie de sine stătătoare), dar avem şi membri care locuiesc în alte judeţe, în urma schimbării domiciliului și am decis să rămână membrii, având în vedere facilităţile de care pot beneficia şi de comunicarea bună care se realizează cu aceştia.

C.A.R.P.M. Buzău a început să funcţioneze cu 27 de membri fondatori, iar în prezent, la data de **31.12.2016 să aibă înscriși în evidentă 1.477 de membri**, din care, în decursul anilor au fost scoși din evidentă 499 de membri (decedați, retraşi, transferaţi sau excluşi), rămânând un număr de 978 membri activi.

În acest an s-a observat o creştere a numărul de înscrieri, în şapte luni s-au înscris 73 de persoane, iar scoşi din evidenţă au fost 12 membri (prin deces).

C.A.R.P.M. Buzău s-a constituie în scop de caritate, de întrajutorare mutuală şi de asistenţă socială (art. 2 din Statutul ed. 2013).

Scopul principal l-a constituit sprijinirea membrilor casei prin:

* împrumuturi rambursabile cu o dobândă rezonabilă, care se stabileşte anual (art. 11, b, alin. 5 );
* ajutoare nerambursabile, care au fost introduse în Statutul ed. 2013 şi nu s-au acordat până în prezent;
* ajutoare pentru acoperirea unor cheltuieli efectuate cu înmormântarea foştilor membri; acestea sunt nerambursabile şi se acordă funcţie de vechime şi grila la care este înscris membrul casei decedat (art. 26, 4, a şi b) şi o contribuţie de solidaritate în sumă fixă, a cărei valoare se stabileşte de adunarea generală (art. 26, 4, c).

Activitatea şi evoluţia C.A.R.P.M. Buzău, de lungul anilor, a putut fi urmărită cu mare atenţie şi prin prisma faptului că trei dintre membrii fondatori fac parte şi în prezent din organele de conducere şi control ale casei. Este vorba despre vicepreşedinte, preşedintele comisiei de cenzori şi unul din membrii comisiei de cenzori, care anterior a îndeplinit şi funcţia de contabil.

Totodată membrii cu vechime în conducerea C.A.R.P.M. Buzău au fost preocupaţi de cooptarea în rândul organelor de conducere, control şi a aparatului de lucru a unor membri mai tineri, cunoscători ai tehnicii de calcul, cu experienţă în conducere sau să aibă studii de specialitate în domeniul economico-financiar şi să aibă capacitatea de exerciţiu şi disponibilitate de a se implica efectiv în viaţa şi activitate C.A.R.P.M. Buzău, potrivit funcţiei pe care sunt încadrat.

Ascensiunea Casei a fost progresivă, mereu în creştere, atât ca număr de membri, cât şi ca patrimoniu material şi bănesc. Aceste rezultate se datorează activităţii prodigioase desfăşurate de membrii Consiliului Director, ai Comisiei de Cenzori şi ai Aparatului de Lucru, care au fost antrenaţi în obţinerea de rezultate tot mai bune, cât și a colaborării cu celelalte asociație ale pensionarilor buzoieni, dar în deosebi cu A.N.C.M.R.R.

Trebuie sa subliniem ca din anul 2008, an in care s-a ales un Consiliu Director condus de col. rtr. Stănciulescu Eugeniu, pensionari militari mai tineri, au contribuit, la modernizarea modului de lucru al asociației si au făcut unele modificări cum ar fi:

* dublarea grilei de acordare a ajutorului de deces;
* acordarea unui ajutor de solidaritate de 1000 lei, indiferent de data înscrierii(ajutor de solidaritate);
* mărirea plafonului de împrumut de la 3000lei la 20.000 lei;
* micșorarea dobânzii de la 10% la 8%;
* achiziționarea de mobilier, aparatura de calcul (laptopuri, imprimante multifuncționale ……)

Dacă la început toate documentele se redactau manual, „la indigo’ uneori apelând la diferite instituții pentru dactilografierea si imprimarea principalelor formulare și documente, in anul 2011 col (r) Dorin George întocmește baza de date a C.A.R.P.M. Buzău si elaborează un program, cu ajutorul căruia, de la data de 01.04.2012 toate documentele si situațiile financiare sunt întocmite si redactate in format electronic.

Am fost sprijiniți și de alte instituții, cea mai reprezentativă fiind Primăria Municipiului Buzău, care din anul 2009 am avut acces la fonduri nerambursate de la bugetul local pentru procurarea unor bunuri materiale stric necesare desfășurării activității.

 „Evoluția fondurilor de la înfiinţare – 13.04.1994 până la 31.12.2012” şi „Situaţia soldurilor elementelor de activ încheiat la 30.06.2013” sunt edificatoare în evoluţia ascendentă a activităţii C.A.R.P.M. Buzău.

C.A.R.P.M. Buzău colaborează cu două bănci unde are conturi şi depozite pe diferite termene:

1 – C.E.C.BANK Sucursala Buzău, unde sunt depuse sumele de bani de la: F.Nr.1 – Împrumuturi (cotizaţii), F. Nr. 3 – Cheltuieli Generale, F. Nr.4 – Investiţii, F. Nr. 5 – Beneficii şi F. Nr. 6 – Rezervă şi alte activităţi;

2 – B.C.R. Sucursala Buzău, se păstrează sumele de bani de la F. Nr.2 – Ajutoare nerambursabile (decese). Evidenţa acestui fond se ţine separat de celelalte fonduri.

Patrimoniul bunurilor materiale de folosinţă îndelungată a crescut de la zero la 2.208.964 lei, stabilit cu ocazia inventarierii la 31.12.2016.

C.A.R.P.M. Buzău a fost luată în evidenţă şi înscris în „Registrul de evidenţă” ţinut la B.N.R., este supusă prevederilor Legii nr. 93/2009, privind instituţiile financiare nebancare.

C.A.R.P.M. Buzău colaborează în condiţii foarte bune cu membrii Casei (înscrişi în tabelul de la punctul 5.1. din adresă).

De asemenea avem o colaborare bună cu unităţile militare din garnizoană şi cu diferite asociaţii care sunt consemnate la punctul 5.2 din adresă.

C.A.R.P.M. Buzău depune anual Bilanţ Contabil ce este validat de D.G.F.P Buzău, care oglindeşte corect activitate financiar contabilă a Casei (punctul 6.1 din adresă).

Ne propunem ca în continuare să găsim noi forme de colaborare cu asociațiile de pensionari care activează în Garnizoana Buzău, cei mai mulți, care sunt membri la C.A.R.P.M. Buzău sunt și pensionari militari, sau soțiile lor. Nu putem pe nimeni să obligăm (și nici nu-i obligă nimeni – „ Fiecare trăiește în dreptul lui…”) să se facă membru al C.A.R.P.M. Buzău.

Cea mai importantă colaborare pentru noi este cu A.N.C.R.R. Filiala Buzău